
Budapest Főváros XIV. Kerület Zugló Önkormányzata
Alpolgármestere
Szám: 123- 435/2022
Nyilvános ülésen tárgyalandó!


Napirend száma: ……………….

Képviselő-testület
2022. június 30-i ülésére


Tisztelt Képviselő-testület!


Tárgy:		     Városrendezési megállapodás
Kerékgyártó utca 105. (30995/1 hrsz.)

I. Előzmények
A Budapest Főváros XIV. Kerület Zugló Önkormányzat Képviselő-testületének Zugló építési szabályzatáról szóló 11/2021. (III.26.) önkormányzati rendelete (a továbbiakban: ZÉSZ) alapján a Budapest XIV. kerület, Kerékgyártó utca 105. szám alatti, 30995/1 hrsz.-ú (a továbbiakban: Ingatlan) ingatlan övezeti besorolása Lke-1/1 (kertvárosias, intenzív beépítésű lakóterület), a lakásszám megengedett alapértéke 2 db, míg az engedményes érték 4 db. 
A ZÉSZ 16. § (7) bekezdése alapján a lakásszám megengedett alapértéktől konzultáció keretében adott szakmai véleményben és városrendezési megállapodásban meghatározott mértékben és feltételekkel legfeljebb az övezeti előírások szerinti lakásszám engedményes mértékéig el lehet térni. 
Az S-Patrik Bau Kft. (2120 Dunakeszi, Karolina utca 6.) (a továbbiakban: Beruházó) által meghatalmazott JRT Stúdió Bt./Jurtin László tervező (2120 Dunakeszi, Fóti út 61/a.) kérelmezte az alapértelmezett lakásszámtól való eltérést (2. melléklet) – plusz két db lakásra vonatkozóan. A Főépítészi Iroda 1/11410-3/2022. számú főépítészi véleményben eltérésengedő konzultáció keretében a kérést támogatta (3. melléklet).
Budapest Főváros XIV. Kerület Zugló Önkormányzat Képviselő-testületének a városrendezési jogintézményekről szóló 12/2021. (III.26.) önkormányzati rendelete (továbbiakban: VJR) 7.§ (1) bekezdése értelmében az Önkormányzat városrendezési megállapodás az érintett telek tulajdonosával, vagy beruházójával köti meg.
Az Ingatlanra vonatkozó beruházási szándékkal a Beruházó kérelmezte a lakásszám megengedett alapértékén túl további 2 db lakásszámra vonatkozó városrendezési megállapodás megkötését, amely alapján összesen 4 db lakás megépítését valósíthatja meg. (4. melléklet).
A kérelem tárgyában VJR 7. § (3) bekezdése és a VJR 8. § (3) bekezdése alapján a Beruházó által egyoldalúan aláírt megállapodás-tervezet (5. melléklet) alapján a városrendezési megállapodás megkötéséről a Képviselő-testület dönt.

II. Vélemények
Főépítészi Iroda:
A ZÉSZ 16. § (7) bekezdése alapján a lakásszám megengedett alapértéktől – a kialakult állapotra, a városképi illeszkedésre, a szomszéd telkekre gyakorolt hatásra, a terület intézményi és közmű infrastruktúrájára kiterjedő vizsgálat alapján – konzultáció keretében adott szakmai véleményben és városrendezési megállapodásban meghatározott mértékben és feltételekkel legfeljebb az övezeti előírások szerinti lakásszám engedményes mértékéig el lehet térni.
A Budapest Főváros XIV. Kerület Zugló Önkormányzat Képviselő-testületének a városrendezési jogintézményekről szóló 12/2021. (III.26.) önkormányzati rendelete (továbbiakban: VJR) 7. § -a alapján 
(1) Városrendezési megállapodás az Önkormányzat és az érintett telek tulajdonosa, vagy beruházója (a továbbiakban együtt: Beruházó) között jöhet létre a településfejlesztési célok megvalósítása érdekében vállalt kötelezettségek, műszaki, jogi feltételek rögzítésére.
(2) Városrendezési megállapodás köthető: önkormányzati rendeletben városrendezési megállapodás említése esetén, vagy közterület-alakítás eljárása során a városképi követelmények és a környezet kialakítás körülményeinek tisztázására.
(3) A városrendezési megállapodásban tisztázhatók: 
a) épület, építmény telepítésének feltételei,
b) a ZÉSZ által meghatározott kereteken belül a rendeltetéshez szükséges járművek számának és elhelyezésének feltételei,
c) telek közhasználati feltételei,
d) közterület igénybevétel megengedett mértéke és feltételei,
e) egyéb városrendezési, városképi kérdések.
VJR 8. § (3)–(4) bekezdésében foglaltak szerint a Beruházó által egyoldalúan aláírt megállapodás-tervezet alapján a városrendezési megállapodás megkötéséről a Képviselő-testület dönt.
A döntést követően – a Beruházó ilyen tartalmú vállalása esetén a fizetési kötelezettség szerinti összeg befizetése után – a városrendezési megállapodást a polgármester írja alá.
Jogi Főosztály:
Az előterjesztésben közölt adatok, egyéb információk alapján az előterjesztéshez észrevételt nem tesz.
Gazdasági Főosztály:
Az előterjesztésben közölt adatok, egyéb információk alapján az előterjesztéshez észrevételt nem tesz.

III. Bizottsági vélemények
[bookmark: _Hlk87263951]Az előterjesztést a Gazdasági Bizottság a rendes ülésén tárgyalja.



IV. Döntési javaslat 
Budapest Főváros XIV. Kerület Zugló Önkormányzat Képviselő-testülete az 1. melléklet szerinti határozati javaslatot elfogadja.

A határozathozatal Magyarország helyi önkormányzatairól szóló 2011. évi CLXXXIX. törvény 47. §-a (1)-(2) bekezdése alapján egyszerű szótöbbséget igényel. 

[bookmark: _GoBack]Budapest, 2022. június 10.


Hajdu Flórián
alpolgármester



Mellékletek:
1. [bookmark: _Hlk87264164]melléklet: határozati javaslat 
2. melléklet: szakmai konzultációs kérelem
3. melléklet: 1/11410-3/2022. számú eltérésengedő főépítészi vélemény
4. melléklet: városrendezési megállapodás megkötése iránti kérelem
5. melléklet: Beruházó által aláírt városrendezési megállapodás

Előterjesztést készítette: 
Főépítészi Iroda
















1 melléklet a 123-435/2022. előterjesztéshez

Budapest Főváros XIV. Kerület Zugló Önkormányzata 
Képviselő - testületének
…../2022. (…) önkormányzati határozata

Városrendezési megállapodás 
Kerékgyártó utca 105. (30995/1 hrsz.)

Budapest Főváros XIV. Kerület Zugló Önkormányzat Képviselő-testülete úgy dönt, hogy

1. a Budapest XIV. kerület, Kerékgyártó utca 105. szám alatti, 30995/1 hrsz.-ú ingatlanon tervezett beruházáshoz kapcsolódó városrendezési megállapodást az előterjesztés 5. melléklete szerint a Budapest Főváros XIV. Kerület Zugló Önkormányzata Képviselő-testületének a városrendezési jogintézményekről szóló 12/2021. (III.26.) önkormányzati rendelete alapján megköti. 

2. Felkéri a Polgármestert, hogy a megállapodásban meghatározott összeg Beruházó általi átutalásától számított 15 napon belül a városrendezési megállapodást írja alá.


Határidő: 	Beruházó értesítésére a határozat kiadmányozását követően azonnal
Felelős: 	Polgármester (Dienes János főépítész útján)

